Diari Oficial de la Generalitat Valenciana


Sumari del DOGV 3497, del 18-05-1999 (1999/4345)

Informació pública de l'aprovació definitiva de l'expedient de l'estudi de detall per a la remodelació de volums edificables en l'àmbit del Pla Parcial el Palmar II.
---------------------------------------------------------------------------------------------------------------------------------------------------------------------

### Dades del document

Número de DOGV
:   3497

Data del DOGV
:   18-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4345


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'aprovació definitiva de l'expedient de l'estudi de detall per a la remodelació de volums edificables en l'àmbit del Pla Parcial el Palmar II. [1999/Q4345]
  
L'alcalde president de l'Ajuntament d'Alcalà de Xivert (Castelló), fa saber:
  
L'Ajuntament Ple, en la sessió feta amb caràcter ordinari el dia 28 d'abril de 1999, va adoptar, entre altres, l'acord següent:
  
Aprovació definitiva de l'estudi de detall per a la remodelació de volums edificables en l'àmbit del Pla Parcial el Palmar II, d'Alcossebre.
  
Vista la sol·licitud presentada pel senyor Ramón Foix Bosch, en què sol·licita d'aquest Ajuntament que, després dels tràmits oportuns previs, s'aprove l'estudi de detall que s'adjunta a la sol·licitud esmentada, i que té per objecte fonamental, segons el que s'estableix en l'apartat 1 de la memòria, remodelar els volums edificables en l'àmbit del Pla Parcial el Palmar II, d'Alcossebre -assumit pel Pla General d'Ordenació Urbana com a APA-7-, mitjançant el traspàs a les parcel·les 34 a 58 de la urbanització esmentada del volum corresponent a les parcel·les 32, 33 i 34, en les quals no es pot materialitzar l'aprofitament que els hi correspon, perquè per aquestes discorre un vial que es troba traçat al Pla General d'Ordenació Urbana.
  
Vist que l'expedient d'estudi de detall s'ha exposat al públic, sense que s'hi haja presentat cap al·legació a aquest.
  
Vist que els estudis de detall, segons el que s'estableix en l'article 26 de la Llei Reguladora de l'Activitat Urbanística i l'article 100.3 del Reglament de Planejament, tenen per objecte el reajustament o remodelació d'una ordenació definida prèviament; i que en el cas que ens ocupa, l'estudi de detall compleix amb les determinacions establides en els articles esmentats, principalment tenint en compte que no augmenta l'aprofitament urbanístic que per a l'àmbit de la urbanització el Palmar II fixa la normativa d'aplicació, ni altera la destinació del sòl.
  
Vist que la documentació de l'estudi de detall està completa a l'efecte del que s'estableix en l'article 101 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Vist que el procediment que s'ha de seguir per a l'aprovació de l'estudi de detall, de conformitat amb el que s'estableix en l'article 52 de la Llei Reguladora de l'Activitat Urbanística, i l'article 173 del Reglament de Planejament, serà el mateix que per a l'elaboració, tramitació i aprovació dels programes d'actuació i la competència per a l'aprovació definitiva d'aquest, correspon al Ple de l'Ajuntament.
  
Els membres de l'Ajuntament Ple per unanimitat acorden:
  
1. Aprovar definitivament l'estudi de detall, que té per objecte la remodelació de volums edificables en l'àmbit de la urbanització el Palmar II, d'Alcossebre.
  
2. Traslladar aquest acord a totes les persones interessades.